b'\n_START_ARTICLE_\nFinan\xc4\x8dna uprava Republike Slovenije\n_START_SECTION_\nOrganizacija\n_START_PARAGRAPH_\nFinan\xc4\x8dno upravo Republike Slovenije sestavljajo Generalni finan\xc4\x8dni urad in posamezni finan\xc4\x8dni uradi. Do 1. januarja 2015 v mre\xc5\xbei obmo\xc4\x8dnih dav\xc4\x8dnih in carinskih uradov ni bilo nobenih sprememb, potem pa je v notranji organizaciji pri\xc5\xa1lo do poenotenja finan\xc4\x8dnih uradov, ki so nadomestili delo dotedanjih carinskih in dav\xc4\x8dnih uradov._NEWLINE_Uradne osebe znotraj Finan\xc4\x8dne uprave Republike Slovenije imajo status in\xc5\xa1pektorja, carinika, preiskovalca, kontrolorja in izterjevalca._NEWLINE_V finan\xc4\x8dno upravo Republike Slovenije je pre\xc5\xa1lo 3.701 carinskih in dav\xc4\x8dnih uslu\xc5\xbebencev. 31. decembra 2014 je bilo v Finan\xc4\x8dni upravi RS zaposlenih 3692 uslu\xc5\xbebencev, povpre\xc4\x8dna starost zaposlenih je bila 47,2 leta in 71,8\xc2\xa0% zaposlenih je imelo najmanj vi\xc5\xa1jo strokovno izobrazbo.\n_START_SECTION_\nStruktura Finan\xc4\x8dne uprave Republike Slovenije\n_START_PARAGRAPH_\nOd 01.01.2015 so carinski in dav\xc4\x8dni uradi zdru\xc5\xbeeni v finan\xc4\x8dne urade. Finan\xc4\x8dna uprava Republike Slovenije ima odtlej slede\xc4\x8do strukturo:'